Juris Latišs
Juris Latišs (1979. gada 11. novembris — 2004. gada 22. decembris) bija latviešu bobslejists — stūmējs. Juris Latišs ar bobsleju sāka nodarboties 1999. gadā. 2003. gadā viņš, būdams Jāņa Miņina stūmējs, izcīnīja 5. vietu Pasaules junioru čempionātā divnieku konkurencē un 7. vietu četrinieku konkurencē. 2004. gadā izcīnīja uzvaru Pasaules junioru čempionātā Jāņa Miņina ekipāžā gan divnieku, gan četrinieku discpilīnā. Latišs piedalījās arī Pasaules čempionātā četrinieku konkurencē, kur izcīnīja 9. vietu, kā arī vairākos Pasaules kausa posmos. Juris Latišs gāja bojā 2004. gada 22. decembrī ceļu satiksmes negadījumā Penkules pagastā.